**DĖL SAVIVALDYBĖS NEKILNOJAMOJO TURTO PRIPAŽINIMO NETINKAMU (NEGALIMU) NAUDOTI IR JO NURAŠYMO**

2018 m. kovo 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 7, 8 punktais, 27 straipsnio 2 ir 6 dalimis, Rokiškio rajono savivaldybės tarybos 2014 m. gruodžio 19 d. sprendimu Nr. TS-256 „Dėl pripažinto nereikalingu arba netinkamu (negalimu) naudoti savivaldybės turto nurašymo, išardymo ir likvidavimo tvarkos aprašo patvirtinimo“ patvirtinto Pripažinto nereikalingu arba netinkamu (negalimu) naudoti savivaldybės turto nurašymo, išardymo ir likvidavimo tvarkos aprašo 13.1 punktu ir atsižvelgdama į 2018-02-01 Rokiškio rajono savivaldybės administracijos nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros pažymas Nr. 1, 2, 3, 4, Rokiškio rajono savivaldybės taryba  nusprendžia:

1. Pripažinti nereikalingu ir netinkamu (negalimu) naudoti dėl fizinio ir funkcinio nusidėvėjimo Rokiškio rajono savivaldybei nuosavybės teise priklausantį turtą, leisti jį nurašyti ir likviduoti:

1.1. pastatą-viralinę (unikalus Nr. 7394-0013-3046), esantį P. Cvirkos g. 8, Juodupės mstl., Rokiškio r. sav.,

1.2. pastatą-garažą (unikalus Nr. 7394-0013-3050), P. Cvirkos g. 8, Juodupės mstl., Rokiškio r. sav.,

1.3. pastatą-garažą (unikalus Nr. 7394-0013-3060), P. Cvirkos g. 8, Juodupės mstl., Rokiškio r. sav.,

1.4. pastatą-ūkinį pastatą (unikalus Nr. 7394-0013-3071), esantį P. Cvirkos g. 8, Juodupės mstl., Rokiškio r. sav.

2. Įpareigoti:

2.1. Juodupės seniūniją organizuoti nurodyto nekilnojamojo turto likvidavimą teisės aktų nustatyta tvarka.

2.2. Turto valdymo ir viešųjų pirkimų skyrių išregistruoti 1.1, 1.2., 1.3. 1.4. papunkčiuose nurodytą turtą iš Nekilnojamojo turto registro.

# Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Justina Balaišienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS NEKILNOJAMOJO TURTO PRIPAŽINIMO NETINKAMU (NEGALIMU) NAUDOTI IR JO NURAŠYMO“**

**AIŠKINAMASIS RAŠTAS**

2018-03-08

**Parengto sprendimo projekto tikslai ir uždaviniai.**

Rokiškio rajono savivaldybės administracijos turto pripažinimo nereikalingu arba netinkamu (negalimu) naudoti ir jo nurašymo nuolatinės komisijos 2018-02-01 nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros pažymomis Nr. 1, 2, 3, 4 pateikti pasiūlymai dėl Rokiškio rajono savivaldybei nuosavybės teise priklausančio nekilnojamojo turto: pastato – viralinės, dviejų pastatų-garažų, pastato-ūkinio pastato, esančių P. Cvirkos g. 8, Juodupės mstl., Rokiškio r. sav., pripažinimo netinkamu naudoti (negalimu) ir jo nurašymo. Šie pastatai yra įvertinti pagal avarinės būklės požymius. Pastatų laikančių konstrukcijų techninė būklė bloga: visos laikančios ir atitvarinės konstrukcijos dėl nustatytų avarinės būklės požymių netenkina esminių statinių reikalavimų, pastatai yra netinkami tolimesnei eksploatacijai, todėl siūloma visus keturis pastatus pripažinti netinkamais (negalimais) naudoti ir juos nurašyti bei likviduoti.

Rokiškio rajono savivaldybei nuosavybės teise priklausančio nekilnojamojo turto pripažinimo nereikalingu ir netinkamu (negalimu) naudoti ir jo nurašymo būtinas Rokiškio rajono savivaldybės tarybos sprendimas. Šiuo sprendimu įgyvendinami teisės aktai.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 26 punktas nustato, kad išimtinė savivaldybės tarybos kompetencija – sprendimų dėl disponavimo savivaldybei nuosavybės teise priklausančiu turtu priėmimas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 7, 8 punktai nurodo, kad ilgalaikis materialusis turtas pripažįstamas nereikalingu arba netinkamu (negalimu) naudoti, kai jis fiziškai nusidėvi, trukdo statyti naujus statinius, yra nereikalingas savivaldybės funkcijoms įgyvendinti ir nelieka kur jį pritaikyti.

Turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo, patvirtinto Rokiškio rajono savivaldybės tarybos 2014 m. gruodžio 19 d. sprendimu Nr. TS-256 „Dėl pripažinto nereikalingu arba netinkamu (negalimu) naudoti savivaldybės turto nurašymo, išardymo ir likvidavimo tvarkos aprašo patvirtinimo“ 13.1 punktas numato, kad sprendimus dėl Savivaldybės nekilnojamojo turto ar kitų nekilnojamųjų daiktų pripažinimo nereikalingu arba netinkamu (negalimu) naudoti ir jo nurašymo priima Savivaldybės taryba.

**Sprendimo projekto esmė.**

Savivaldybės turto pripažinimo nereikalingu arba netinkamu (negalimu) naudoti ir jo nurašymo nuolatinė komisija, 2018 m. vasario 1 d. apžiūrėjusi teikiamą nurašyti turtą, siūlo pripažinti jį nereikalingu ir netinkamu (negalimu) naudoti, šį turtą likviduoti ir nurašyti.

Pastato-viralinės, unikalus Nr. 7394-0013-3046, Rokiškio r., Juodupės sen., Juodupės mstl., P. Cvirkos g. 8 sienos sutrūkinėjusios, pasvirusios, nestabilios dėl nusėdusių pamatų, keliančios pavojų, langai ir durys išdaužyti.

Pastato-garažo, unikalus Nr. 7394-0013-3050, Rokiškio r., Juodupės sen., Juodupės mstl., P. Cvirkos g. 8 sienų nebelikę, yra tik pamatai, betoninis rūsys gilus, atviras, prieinamas šiukšlintojams.

Pastatas-garažas, unikalus Nr. 7394-0013-3060, Rokiškio r., Juodupės sen., Juodupės mstl., P. Cvirkos g. 8 yra apgriuvęs, nenaudojamas, sienos sutrūkinėjusios, pasvirusios, keliančios pavojų, langai ir durys išdaužyti.

Pastato- ūkinio pastato, unikalus Nr. 7394-0013-3071, Rokiškio r., Juodupės sen., Juodupės mstl., P. Cvirkos g. 8 sienų nebelikę, yra tik pamatai. Betoninis rūsys gilus, atviras, prieinamas šiukšlintojams.

Visi šie pastatai turi avaringumo požymių, kelia grėsmę bei didelį pavojų aplinkiniams, gadina miestelio estetinį vaizdą, aplinką ir prieigas, todėl yra griautini. Minėtų pastatų tolimesnio panaudojimo galimybės yra labai ribotos, nusidėvėjimas tiek fiziškai, funkciškai, tiek technologiškai yra labai ženklus, rekonstruoti šiuos pastatus ir investuoti į juos ekonomiškai nenaudinga.

Savivaldybės tarybai pripažinus sprendimo 1 punkte įvardytą turtą nereikalingu ir netinkamu (negalimu) naudoti, šis nekilnojamasis turtas bus nurašytas įstatymų nustatyta tvarka.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės nereikalingas ir netinkamas naudoti turtas bus nurašytas ir likviduotas, nes šiuo metu nenaudojamas, kelia pavojų aplinkiniams.

**neigiamos** – nenumatomos.

**Kokia sprendimo nauda Rokiškio rajono gyventojams.**

Pašalinta nelaimingų atsitikimų grėsmė, užkirstas kelias šiukšlintojams, tvarkinga aplinka.

**Finansavimo šaltiniai ir lėšų poreikis**.

Biudžeto lėšos bus reikalingos nurašyto turto likvidavimui.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir viešųjų pirkimų skyriaus vyriausioji specialistė Justina Balaišienė